भाजपा के ही पूर्व MLA की शिकायत पर नोटिस, PUDA प्रॉपर्टी कम रेट पर बेचने के आरोप
Manpreet Badal Vigilance Inquiry; Bathinda Property Dispute | Congress Ex- Minister BJP  पंजाब के पूर्व फाइनांस मिनिस्टर मनप्रीत बादल अब विजिलेंस विभाग की रडार पर आ गए हैं। उन्हें विजिलेंस ने नोटिस भेजा है और सोमवार को पेश होने के लिए कहा गया है।
पंजाब के पूर्व फाइनांस मिनिस्टर मनप्रीत बादल अब विजिलेंस विभाग की रडार पर आ गए हैं। उन्हें विजिलेंस ने नोटिस भेजा है और सोमवार को पेश होने के लिए कहा है। खास बात है कि भाजपा जॉइन कर चुके मनप्रीत बादल के खिलाफ विजिलेंस की यह कार्रवाई BJP के ही पूर्व विधायक की शिकायत पर की गई है।
मनप्रीत बादल के खिलाफ पूर्व विधायक सरूप चंद सिंगला ने शिकायत दी थी। यह मामला बठिंडा की प्रॉपर्टी से जुड़ा हुआ है। जिसके बाद विजिलेंस ने मनप्रीत बादल को पूरे डॉक्यूमेंट्स के साथ सोमवार को पेश होने के लिए कहा है। उन पर PUDA की प्रॉपर्टी को कम रेट में बेचने के आरोप लगे थे। यह पहली शिकायत नहीं है, जिसमें सिंगला द्वार मनप्रीत की शिकायत विजिलेंस को की गई है।
टेंडर घोटाले के भी लगाए थे आरोप
इससे पहले सिंगला ने कहा था कि अगर विजिलेंस विभाग उन्हें बुलाता है तो वह पूरे तथ्यों के साथ जाएंगे। उन्होंने कहा कि इस टेंडर घोटाले में खजाने से करोड़ों रुपए की लूट हुई थी। इतना बड़ा गबन करने वाले नेताओं का पर्दाफाश करना जरूरी है।
एक सवाल के जवाब में सरूप सिंगला ने कहा था कि अगर विजिलेंस विभाग मनप्रीत बादल और उनके साथियों के खिलाफ मामला दर्ज नहीं करता है तो वे धरना-प्रदर्शन के अलावा कोर्ट की मदद लेने से भी नहीं हिचकेंगे।